ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መሰረት ማኒ፤ ጋንታ ኩዕሶ እግሪ ደቂ ተባዕትዮ እተሰልጥን 'እንኮ' ኣፍሪካዊት 22 ሰነ 2019 ምንጪ ስእሊ, Meseret Mani መሰረት ማኒ፡ ኣብ ድሬዳዋ 'አንደኛ መንገድ' ኣብ ዝበሃል ከባቢ ደቻቱ ተወሊዳ። እቲ ከባቢ ናብቲ ሑጻ ዝቐረበ እንትኾን፡ ኩዕሶ ንምጽዋት ዝጥዕም እዩ። ናይ ቀዳማይ ደረጃ ትምህርታ ኣብ ለገሃሪ፤ ካልኣይ ደረጃ ትምህርታ ድማ ኣብ ድሬዳዋ ላዕለዋይ ብርኪ ቤት ትምህርቲ ተማሂራ። ፊፋ ብ1983 ዓ.ም ጽዋዕ ኩዕሶ እግሪ ደቂ ኣንስትዮ ቅድሚ ምጅማሩ፡ ደቂ ኣንስትዮ ኩዕሶ ክጻወታ ኣይፍቀድን ወይ ኣይድለይን ነይሩ። ኮይኑ ግና እዚ ካብ ተጻዋትነት ይኹን ካብ ኣሰልጣንነት ዝዓገታ ኣይነበረን። ፈላመይቲ ኣፍሪካዊት ኣሰልጣኒት ኩዕሶ እግሪ ደቂ ተባዕትዮ ካብ ምዃን ዝኸልከላ'ውን የለን። ንሳ'ውን እንተኾነት ዝኾነ ደው ከብላ ኣይትፈቅድን። ህይወት ኣሰልጣናይነት ኣሰልጣናይነት፡ ገና ኣብ አዋን ቁልዕነታ ከም ዝጀመረት'ያ ትገልጽ መሰረት። ''መሓዙተይ ኣኪበ 'ድል በትግል' ዝበሃል ጋንታ መስሪተ። ቀጺለ 'ህንጻ ብዱን'፤ ካብኡ ድማ መድህን ድርጅት ውሱን ሓገዝ እናገበረለይ ከሰልጥን ጀሚረ። ድሕሪኡ ድማ ሴቭ ዘ ቺልድረን ናይ ደቂ ተባዕትዮን ደቂ ኣንስትዮን ጋንታታት መስሪተ ከሰልጥን ጀሚረ''። መሰረት፡ ብተወሳኺ ቴንስን ኩዕሶ መረብን 'ውን ተሰልጥን ነይራ። ኣብ 1970ታት ዝነበራ ጋንታታት ኩዕሶ እግሪ ደቂ ኣንስትዮ ምስ ፈረሳ፡ መሰረት ብ1986 ዓ.ም ፈላማይ ጋንታ ደቂ ኣንስትዮ ብምምስራት ሽማ ኣብ መዝገብ ታሪኽ ኣመዝጊባ። ኣብ 2004 ዓ.ም ፕሪምየር-ሊግ ደቂ ኣንስትዮ ምስተጀመረ ድማ፡ ናይ ከተማኣ ጋንታ ደቂ ኣንስትዮ ሒዛ ተሓዊሳ። ምንጪ ስእሊ, MESERET MANI ድሬዳዋ ከነማ መሰረት ማኒ፡ 2007 ዓ.ም ኣብ ታሕተዋይ ሊግ ተሳታፊ ዝነበረ ጋንታ ደቂ ተባዕትዮ ድሬዳዋ ከነማ ተረኺባ፡ ናብ ፕሪምየርሊግ ክተሕልፍ ጻዕሪ ምግባር ጀሚራ። ዋላ'ኳ ፈታኒ ዝበሃል እንተነበረ ብዙሕ ከምዘይከበዳ እትገልጽ መሰረት፡ ካብ ቁልዕነታ ጀሚራ ኣወዳት እናሰልጠነት ምዕባያ ከምዝሓገዛ ትዛረብ። ኮይኑ ግና ብጾታኣ ዝምዝንዋ 'ውን ከምዝነበሩ ትዝክር። ''ናይ ደቂ ተባዕትዮ ጋንታ ከመይ ኢሉ ንጓል ኣንስተይቲ ይወሃብ?
